Document ID: 32001D0253

32001D0253
L 091/81
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 март 2001 година
за изменение на Решение 95/538/ЕО относно определяне на специални условия, регулиращи вноса на рибни продукти и продукти от аквакултури с произход от Япония
(нотифицирано под номер С(2001) 741)
(текст от значение за ЕИП)
(2001/253/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Комисията от 22 юли 1991 г. относно определяне на здравните изисквания за производството и пускането на пазара на рибни продукти (1), последно изменена с Директива 97/79/ЕО (2), и по-специално член 11 от нея,
като има предвид, че:
(1)
Член 1 от Решение 95/538/ЕО на Комисията от 6 декември 1995 г. относно определяне на специални условия, регулиращи вноса на рибни продукти и продукти от аквакултури с произход от Япония (3) определя Ministry of Health and Welfare - Veterinary Sanitary Division (MHW-VSD) като компетентен орган в Япония, който да проверява и удостоверява съответствието на рибните продукти и продуктите от аквакултури с изискванията на Директива 91/493/ЕИО.
(2)
Вследствие на преструктуриране на японската администрация, компетенцията в областта на здравните сертификати за рибните продукти минава в Inspection and Safety Division (ISD) of the Ministry of Health, Labour and Welfare. Този нов орган е в състояние ефикасно да проверява прилагането на действащото законодателство. Следователно е уместно да се промени името на компетентния орган в Решение 95/538/ЕО, както и в образеца за здравен сертификат, фигуриращ в приложение А към посоченото решение.
(3)
Целесъобразно е да се хармонизира съдържанието на Решение 95/538/ЕО с това на по-новите решения на Комисията, които определят специалните условия за внос на рибни продукти и продукти от аквакултури с произход от някои трети страни.
(4)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 95/538/ЕО се изменя, както следва:
1.
Член 1 се заменя със следния текст:
„Член 1
Inspection and Safety Division (ISD) of the Ministry of Health, Labour and Welfare е компетентният орган в Япония, който проверява и удостоверява съответствието на рибните продукти и продуктите от аквакултури с изискванията на Директива 91/493/ЕИО.“
2.
Член 2 се заменя със следния текст:
„Член 2
Рибните продукти и продуктите от аквакултури с произход от Япония трябва да отговарят на следните условия:
1.
всяка пратка трябва да се придружава от оригинален номериран здравен сертификат, надлежно попълнен, датиран и подписан, съдържащ само един лист, чийто образец е посочен в приложение А;
2.
продуктите трябва да произхождат от одобрени предприятия, кораби фабрики, хладилни складове или регистрирани кораби с инсталации за замразяване, посочени в списъка в приложение Б;
3.
освен за замразените рибни продукти в насипно състояние и предназначени за производство на консерви, върху всяка опаковка, трябва да е незаличимо изписанo „ЯПОНИЯ“ и номерът на разрешителното/на регистрацията на предприятието, на кораба фабрика, хладилния склад или на кораба с инсталации за замразяване, откъдето произхождат продуктите.“
3.
В член 3, параграф 2 се заменя със следния текст:
„2. В сертификатите трябва да фигурират името, длъжността и подписът на представителя на ISD, както и официалният му печат, в цвят различен от този на останалите обозначения.“
4.
Приложение А се заменя с приложението към настоящото решение.
Член 2
Настоящото решение влиза в сила на четиридесет и петия ден от датата на публикуването му в Официален вестник на Европейските общности.
Член 3
Адресати на настоящото решение са държавите-членки.
Съставено в Брюксел на 21 март 2001 година.

Labels: 3
0
18
6